Kha vha tshimbile kha pheivimennde. Arali hu si na pheivimennde, vha tshimbile kha tshanda tsha u la tsha gondo kule na gondo.
Arali vha tshi khou tshimbila tsini na gondo line la shumiswa nga nnyi na nnyi, kha vha vhone uri vha tshimbila kha tshanda tsha u la nahone kule na gondo vho lavhelesa vhuendi vhune ha khou da.
Vhunzhi ha zwiendisi zwi shumisa magondo o fhambanaho zwi tshi khou gidima nga luvhilo lwo fhambanaho. Ngauralo zwi khombo nga maanda uri vhana vha tambe kha pheivimennde/kana nga thungo ha gondo. Arali nwana a tshi khou tamba vhukati ha gondo, mureili a nga kha di si kone u khonisa goloi kana u ima nga u tavhanya. Izwi zwi nga itea uri nwana onoyo a huvhale kana a lovhe.
Tshifhinga tshothe kha vha tshimbile vho lavhelesa vhuendi vhune ha khou da uri vha kone u vhona zwiendisi zwine zwa khou da nga u tavhanya.
Vhana vhane vha vha nga fhasi ha minwaha ya 12 a vha koni u kala tshifhinga tshine tshiendisi tsha do swika khavho. Kha vha vhone uri vhana vhenevho vha fhelekedzwa nga vhathu vhahulwane.
Kha vha pfuke gondo fhedzi arali hu si na vhuendi vhu no khou da. Vha songo gidima.
Vha songo tsa kha bisi/thekhisi u swikela vha tshi vha na vhutanzi ha uri yo ima.
Kha vha ime u swikela bisi/thekhisi i tshi takuwa uri vha kone u vhona zwiendisi zwine zwa khou da zwi tshi bva kha masia othe a gondo.
Musi hu si tshee na zwiendisi zwine zwa khou fhira, vha nga pfuka gondo nga u tavhanya nga murahu ha musi vho lavhelesa kha tsha u la, kha tsha monde vha dovha hafhu vha lavhelesa kha tsha u la.
Vha nga thulwa nga bisi/thekhisi yeneyo ye vha vha vho i namela.
Kha vha tse kha vhuimabisi kana hune thekhisi dza tsitsa hone.
Kha vha pfuke fhedzi arali luvhone lu lu ludala. Vha vha vho tsireledzea nga u ita ngauralo.
Arali luvhone ludala lwa shanduka lwa vha lutswuku vha vhukati ha gondo, kha vha bvele phanda vha lavhelese zwiendisi zwi no khou da nga phanda na nga murahu.
Musi luvhone lu lutswuku lwa rovhoto lu tshi shanduka lwa vha ludala, lu nea zwiendisi zwa nga phanda na zwa nga murahu tshifhinga tsha u pfuka.
Gondo lo itelwa u shumiswa nga vhathu vhothe; ngauralo ndi zwa vhuthogwa uri vha pfuke nga u tavhanya uri vhareili na vhone vha kone u fhira.
U pfukekanya zwi amba u pfuka fhethu hunwe na hunwe hune ha si vhe na tswayo dza u laula u pfuka. Izwi zwi khombo nga maanda nahone zwi nga ita uri vha huvhale kana vha lovhe.
Vhareili vha lavhelela uri vhathu vha pfuke fhethu hune ha vha na tswayo dza u laula u pfuka dzi no nga sa: buloko ya u pfuka vhaendanganayo, kha zwitopo zwa u ima na dzirovhoto. Naho zwo ralo, vhaendanganayo vha tea u pfuka nga u tavhanya u itela uri vhanwe vhashumisi vha gondo na vhone vha kone u li shumisa. Izwi ndi zwine ra zwi vhidza u shumisa gondo nga u sielisana na u thonifha vhanwe vhashumisi vha gondo.
Vha songo shumisa gondo nga murahu ha musi vho shumisa zwikambi/zwidzidzivhadzi ngauri zwi nga ita uri vha si kone u vhona na u tshimbila zwavhudi. Zwi dovha zwa ita uri vha kondelwe u kala vhukule ha vhuendisi vhu no khou da na uri vhu khou gidima nga luvhilo lungafhani. Tshinwe hafhu a vha koni u pfuka gondo nga u tavhanya.
U nwa vha tshimbila zwi khombo nga maanda u fana na u nwa vha reila.
U namedza mihwalo na vhathu zwo fhiraho mpimo.
Naa u namedza zwo fhiraho mpimo zwi amba mini?
U namedza zwo fhiraho mpimo hu ambiwa u namedza muhwalo u songo tendelwaho kana zwi si ho mulayoni nga muthu ane a shuma u hwala zwithu, mureili kana munamedzwa a na ndivho kana a si nayo.
U namedza zwo fhiraho mpimo na mathaela a songo lugaho zwi vhanga dzimpfu na mafuvhalo manzhi magondoni. Nga nnda ha izw, hu dovha ha disa tshinyalo kha magondo ashu ine ya lingana dzimilioni dzi re na tshivhalo dza dzirannda na zwiendisi zwo namedzaho thundu kana vhathu vhane vha fhira mpimo.
Tshiendisi tsho hwalaho thundu kana vhathu vho fhiraho mpimo tshi dzhia tshifhinga u ima hune tsha fanela u ima nga shishi. Arali vha tshi toda u khonisa tshiendisi tshavho vha tshi khou lingedza u tinya khombo, zwi do vha dzhiela tshifhinga tshilapfu nga mulandu wa mihwalo minzhi kana vhathu vhanzhi vho hwalwaho nga tshiendisi.
Tshiendisi tsho hwalaho thundu kana vhathu vho fhiraho mpimo a tshi lauleli nahone zwi a konda u engedza luvhilo u fana na kha tshiendisi tsho hwalaho vhathu kana thundu yo linganelaho. Zwenezwo zwi kundisa mureili u fhirela vhunwe vhuendi.
Mathaela a tshiendisi tsho hwalesaho a a fhisesa a vha matete. Izwi zwi nga ita uri a thuthube kana a balee.
U hwala thundu kana vhathu vho fhiraho mpimo zwi ita uri vha si kone u vhona zwa murahu. Zwenezwo zwi ita uri vha si kone u vhona milindi kana zwinwe zwikhukhulisi zwi re gondoni.
Zwiendisi zwo hwalaho thundu kana vhathu vho fhiraho mpimo zwi tshinyadza magondo, ngauralo zwi nga ita uri vha fainiwe tshelede nnzhi.
Vhunzhi ha vhathu vha shumisa dzithirakha na dzivene dzo vuleaho u ya mishumoni yavho duvha na duvha- vho dzula ntha ha mihwalo. Vhathu vhenevho vha vha vha songo di vhofha nga mabannda nahone vha songo dzula ntha ha dzisithi. Izwi zwi pfisa vhutungu ngauri ndi zwone zwine zwa disa dzimpfu na mafuvhalo manzhi kha magondo ashu.
Liga line la tea u tevhedzelwa la 247 li sumbedza uri vhathu vha nga namela kha tshiendisi tsha u hwala thundu , vha nga vha vho tou dzula kana vho tou ima, tenda tshiendisi tshenetsho tsha vha tsho valwaho nga tshithu tsho khwathaho tshine tsha do vha thivhela u bvela nnda musi tshiendisi tshenetsho tshi tshi wa.
Vhareili vha dzibisi na dzithekhisi vha anzela u namedza vhathu vho fhiraho mpimo. Kha mafhungo kanzhisa ri pfa uri Thekhisi kana bisi ye ya vha yo namedza lu fhiraho mpimo yo ita khombo . Kha thekhisi kana bisi inwe na inwe hu fanela u nambatedzwa ndivhadzo ine ya sumbedza nomboro yo tendelwaho ya vhathu vhane vha fanela u vha vho dzula na ya vho imaho vhane vha tea u tshimbidzwa nga thekhisi yeneyo. Vhareili vhane vha tshimbidza vhathu na mihwalo vha fanela u lingiwa malugana na mushumo wonoyo na u gudiswa uri vha tea u reila hani. Vhareili vha fanela u shumisa ndivhadzo u hana u namedza nomboro ya vhathu vho fhiraho mpimo kha zwiendisi zwavho?
Naa tshiendisi tsho hwalaho kana tsho namedzaho u fhira mpimo tshi vhonala hani?
Luvhilo lwatsho lu a fhungudzea musi tshi tshi namela thavha kana muvhundu.
Nga mathaela atsho.
Zwivhuya zwa u sa namedza mihwalo kana vhathu vho fhiraho mpimo kha tshiendisi tshavho.
Zwi vhulunga tshifhinga: A hu na u lenga, tsumbo.
thaidzo malugana na ndindakhombo kana inshorentsi arali ho vha na khombo na musi tshiendisi tsho wanala tsho hwala vhathu kana thundu yo fhiraho mpimo.
U reila dzibaisigila hu khou vha vhumvumvusi na vhuendedzi vhuhulwane AfurikaTshipembe.
Vhunzhi ha vhathu vha takalela u shumisa dzibaisigila duvha linwe na linwe. Vhunzhi ha vhathu vha shumisesa dzibaisigila u fhira dzigoloi kha u tshimbila duvha linwe na linwe.
Baisigila ndi lushaka lwa vhuendedzi u fana na tshiendisi tshinwe na tshinwe. Fhedzi i fhambana na zwinwe zwiendisi ngauri yone i tshimbidzwa nga maanda a muthu. Vhone sa mureili wa baisigila vha na pfanelo, vhudifhinduleli na minwe mishumo zwi no fana na zwa vhanwe vhareili. Vha elelwe uri vhareili vha dzibaisigila a vho ngo tendelwa kha firiwei.
Phanda ha musi vha tshi reila kha gondo li no shumiswa nga nnyi na nnyi, vha tea u pfesesa milayo ya vhuthogwa ya gondo na u vha na vhukoni ho teaho ha u reila baisigila nga ndila yo tsireledzeaho kha vhuendi.
> sia tshikhala nga murahu ha zwinwe zwiendisi zwi re phanda u itela arali mureili a re phanda havho a tshi nga sokou ima nga u tavhanya.
> sa reila baisigila nga ndila i si yavhudi na u sa londa.
> thogomela mmbwa dzine dzi nga vha dzo vha sala murahu kana u vha pandamedza. Izwi zwi khombo ngauri mmbwa dzi nga fhufhela gondoni dza vhanga khombo.
> thogomela u suvha ha magondo musi mvula dzi tshi na na musi dzo pfula.
> sa sedza mbone vhunga zwi tshi do ita uri vha si kone u vhona zwavhudi vhusiku tshifhinganyana.
> tendelwe u reila a tshi fhambana na vhuendi.
> tendelwe u dzhenelela-dzhenelela a tshi bva kha masia othe.
> tendelwe u namedza vhathu nga nnda ha musi baisigila yo itelwa tshidulo tsha zwenezwo tsho tumekanywaho nayo.
> dzhenela mutatisano wa dzibaisigila kha gondo la nnyi na nnyi a songo tendelwa nga muvhuso kana nga vhahulwane.
> tendelwe u ambara zwithu zwa u thetshelesa ngazwo ndevheni kha ndevhe dzothe musi a tshi khou reila kha gondo la nnyi na nnyi.
Kha vha dzhiele nzhele: Naho vhunzhi ha khombo vhu tshi vhangwa nga vhareili vha mimodoro, hu anzela u lovha vhareili vha dzibaisigila. Vha tea hafhu u elelwa uri: mimodoro i na fhethu hune mureili a si kone u hu vhona zwavhudi. Fhethu hune mureili a si kone u vhona ndi khona ya murahu kha tsha u la. Vha vhone uri a vha reili baisigila yavho tsini na henefho fhethu.